Diari Oficial de la Generalitat Valenciana


Sumari del DOGV 5957, del 18-02-2009 (2009/1619)

Notificació a Miguel Pascual Ferrández i Josefa Navarro Hernández. Expedient número DIC-25/08 Redován.
------------------------------------------------------------------------------------------------------

### Dades del document

Número de DOGV
:   5957

Data del DOGV
:   18-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1619


Data del document
:   08-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Miguel Pascual Ferrández i Josefa Navarro Hernández. Expedient número DIC-25/08 Redován. [2009/1619]  
Pel fet d'haver resultat infructuoses les gestions realitzades per a efectuar la notificació adreçada a Miguel Pascual Ferrández i Josefa Navarro Hernández, a l'adreça que figura en la seua sol·licitud de declaració d'interés comunitari per a hotel rural, al municipi de Redován (Alacant), d'acord amb el que preveu l'article 59.4 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
«Vist l'expedient promogut per Miguel Pascual Ferrández i Josefa Navarro Hernández en la sol·licitud de declaració d'interés comunitari per a hotel rural en sòl no urbanitzable del terme municipal de Redován i de conformitat amb els següents  
Antecedents de fet  
Primer. En el Registre d'Entrada del Servei Territorial d'Ordenació del Territori d'Alacant va ser presentada documentació relativa a la declaració d'interés comunitari per a hotel rural, situat a la partida Navarretes, paratge El Campo, barri de San Carlos, polígon 1, parcel·la 20, de la localitat de Redován, en sòl classificat com a no urbanitzable C-10.  
Segon. Es pretén la construcció d'un establiment destinat a hotel rural. La parcel·la objecte de l'actuació es troba a la carretera del barri de San Carlos cap a Benferri i molt pròxim a la carretera nacional 340. En l'actualitat i segons s'expressa en la documentació aportada, no hi ha cap construcció a la parcel·la.  
Es preveu la construcció d'un únic edifici contenidor, el qual contindrà les habitacions per als clients, una barra de bar, els serveis, la cuina, i tot el que és necessari per a aquest tipus d'activitat.  
L'accés rodat s'efectuarà mitjançant accés directe per la carretera de Benferri, que entronca amb la N-340.  
L'abastiment d'aigua s'efectua a través de la xarxa municipal de distribució. La parcel·la ja disposa d'aquest servei segons s'acredita mitjançant certificat municipal.  
L'energia elèctrica se subministra mitjançant xarxa de distribució de companyia subministradora. La parcel·la disposa actualment de l'esmentat servei.  
La recollida de residus, en la seua totalitat assimilables a domèstics, és efectuada per part dels serveis municipals mitjançant uns contenidors situats amb aquesta finalitat.  
Quant a les aigües residuals, segons certificat municipal, la xarxa de sanejament es troba a uns 800 m, i l'extensió que necessite l'esmentada xarxa serà efectuada a càrrec de l'interessat.  
En relació amb l'impacte ambiental, de l'anàlisi de la documentació aportada, no s'aprecien efectes negatius per al medi ambient que facen incompatible la implantació de l'activitat.  
Tercer. La sol·licitud va ser admesa a tràmit per Resolució de la cap del Servei Territorial d'Ordenació del Territori, de data 10 d'octubre de 2005, amb l'acord previ de la Comissió Informativa d'Urbanisme de data 22 de setembre de 2005.  
L'expedient ha sigut objecte de tràmit d'informació pública mitjançant anunci publicat en el Butlletí Oficial de la Província de data 13 de desembre de 2005. Igualment s'ha efectuat el tràmit d'audiència als propietaris de les finques limítrofes. Durant el termini d'exposició pública no s'han presentat al·legacions a l'expedient.  
Quart. La proposta compleix les condicions del planejament general vigent relatives a parcel·la mínima, alçària, ocupació màxima i distància mínima a altres classes de sòl. Això s'acredita mitjançant la següent taula, la qual reflecteix la relació entre els paràmetres del projecte i els permesos per la normativa urbanística municipal (Pla general aprovat definitivament per Acord de la Comissió Territorial d'Urbanisme de 19 de desembre de 1985):  
  
\* \* \* \* \*  
Cinqué. L'Ajuntament de Redován proposa com a cànon d'aprofitament urbanístic la quantitat de 15.902,70 euros. El termini proposat és de 30 anys.  
S'aporten escriptures de propietat que acrediten la titularitat dels terrenys, com també els compromisos exigits per l'article 16.5 de la Llei 4/92, de 5 de juny, sobre sòl no urbanitzable.  
Dades relatives a les parcel·les  
Polígon 1, parcel·la 20 (superfície: 9.781 m²)   
Inscripció registral: Registre de la Propietat d'Orihuela, 1, tom 1351, llibre 41, foli 133, finca 3558  
Propietat: Sr. Miguel Pascual Ferrández  
Polígon 1, parcel·la 20 (superfície: 3.035 m²)   
Inscripció registral: Registre de la Propietat d'Orihuela-1, tom 752, llibre 26, foli 59, finca 403  
- Propietat: Sra. Josefa Navarro Hernández  
Sisé. En l'expedient consta l'emissió dels informes següents:  
1) Ajuntament. Amb data 18 d'agost de 2003 el tècnic municipal emet informe favorable aprovat per Decret de l'Alcaldia de l'Ajuntament de Redován de data 17 de maig de 2004, on es ponderen els aspectes següents:  
- Incidència en l'ordenació del territori: «Segons el Pla general d'ordenació urbana, l'activitat que s'ha de realitzar d'establiment de restauració destinat a hotel rural, no afecta l'ordenació urbanística territorial de la zona la construcció de l'esmentat immoble».  
- Oportunitat econòmica social: «L'activitat que s'ha de realitzar afavoreix la creació de llocs de treball, i amb això el desenvolupament economicosocial del municipi».  
- Incidència en l'estructura del territori: «L'activitat proposada té una incidència positiva per la ubicació prevista sobre l'estructura del territori i especialment per la situació al costat de la carretera N-340 Alacant-Múrcia».  
- Impacte ambiental: l'activitat que s'ha de realitzar no suposa ni deteriorament mediambiental ni físic de la zona on es troba ubicat».  
2) Oficina del Pla de Carreteres de la Conselleria d'Infraestructures i Transports, de data 23 de juliol de 2004, de caràcter favorable.  
3) Agència Valenciana de Turisme, de data 9 de juliol de 2004, de caràcter favorable, condicionat al fet que es complisquen de manera inexcusable tots els requisits que preveuen les normes específiques d'aplicació (Decret 153/93, regulador d'establiments hotelers; Decret 73/89, pel qual s'estableixen els requisits mínims d'infraestructura en allotjaments turístics; Reial decret 2177/96, pel qual s'aprova la Norma Bàsica d'Edificació contra incendis NBE-CPI/96, i la normativa en matèria d'accessibilitat i eliminació de barreres arquitectòniques, entre altres).  
4) Servei Territorial de Medi Ambient, de data 11 de novembre de 2004, de caràcter favorable, amb la realització de les següents indicacions que hauran de ser tingudes en compte:  
"1) L'opció proposada per a l'abastiment d'aigua de consum humà a través de la xarxa general del municipi es considera acceptable.  
2) Els residus sòlids urbans produïts seran gestionats pel servei municipal de recollida de residus o empresa gestora autoritzada, en les condicions que establisca l'ordenança municipal.  
3) L'abocament de les aigües residuals a la xarxa de clavegueram municipal serà realitzada en les condicions que establisca l'Ordenança Municipal d'Abocament. Així mateix haurà de disposar de la corresponent autorització d'abocament de l'ajuntament o del gestor de la xarxa."  
Seté. En data de 24 de gener de 2008 el Servei Territorial d'Alacant emet un informe favorable respecte d'aquesta declaració d'interés comunitari.  
Fonaments de dret  
Primer. La disposició transitòria tercera, paràgraf segon, de la Llei 10/2004, de 9 de desembre, de la Generalitat, de sòl no urbanitzable, estableix que els procediments ja iniciats en l'organisme competent sobre autoritzacions prèvies o declaracions d'interés comunitari en sòl no urbanitzable a l'entrada en vigor d'aquesta llei, es conclouran d'acord amb el que disposa la legislació anterior, per la qual cosa el present expedient ha de resoldre's segons el que estableix l'article 8.2 i 16 de la Llei 4/1992, de la Generalitat Valenciana, de 5 de juny, sobre sòl no urbanitzable, completat amb el Pla general aprovat definitivament per Acord de la Comissió Territorial d'Urbanisme de 19 de desembre de 1985, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable comú, per tant l'ús és compatible.  
Les normes urbanístiques del Pla general de Redován admeten la implantació en sòl no urbanitzable edificacions i instal·lacions d'utilitat pública i interés social de necessari emplaçament en aquesta classe de sòl, amb les limitacions imposades en les normes de protecció d'aquestes.  
L'activitat proposada pot considerar-se d'interés des del punt de vista turístic, i necessita una ubicació aïllada a causa del gaudi del medi natural i del paisatge; per tant, la sol·licitud és compatible amb les disposicions del Pla general de Redován.  
Segon. Es tracta d'una activitat terciària i per tant ha de tramitar-se de conformitat amb el que preceptuen els articles 16 i 19.2.a de la Llei 4/1992.   
En particular, l'art. 19.2.a empara la implantació d'establiments hotelers i assimilats quan s'acredite la inexistència, en un radi de cinc quilòmetres al voltant de l'emplaçament previst, de sòl classificat com a urbà, urbanitzable programat o apte per a la urbanització amb qualificació idònia per a aquest ús i, a més, la concurrència d'alguna d'aquestes circumstàncies:  
- Conveniència de la situació aïllada de l'establiment, per raó de les característiques del servei de gaudi del medi natural i del paisatge que pretenga prestar.  
- Oportunitat de la seua situació a partir de la línia d'edificació de les carreteres per a la prestació de servei als usuaris d'aquestes, amb justificació de les instal·lacions i els serveis previstos en les necessitats objectives del trànsit rodat i de la compatibilitat amb l'ordenació sectorial de la carretera de què es tracte. Quan la implantació de l'ús hoteler siga d'excepcional interés per al desenvolupament turístic d'una comarca interior i no puga escometre's d'acord amb el que preveu la disposició addicional setena, número 2, podrà exceptuar-se el requisit de distància mínima, abans esmentat, amb un informe previ favorable de la Conselleria competent en matèria de turisme.   
S'aporten plànols acreditatius d'inexistència en un radi de 5 km de sòl classificat com a urbà, urbanitzable programat o apte per a la urbanització. Així mateix consta en l'expedient informe favorable de l'organisme competent en matèria de turisme i la possibilitat, per tant, d'eximir el requisit de distància imposat per a aquestes activitats en la Llei 4/92 de sòl no urbanitzable.  
Tercer. Tots els organismes les competències sectorials dels quals poden veure's afectats per l'actuació han emés informes favorables, amb les observacions, si és procedent assenyalades, que hauran de ser tingudes en compte en el moment de la concessió de l'oportuna llicència d'obres.  
L'actuació pretesa, segons la documentació que consta en l'expedient, és compatible tant amb el planejament com amb la Llei 4/1992 del sòl no urbanitzable, per tant l'activitat sol·licitada pot ser enquadrable entre els supòsits previstos en aquesta prèviament a la declaració d'interés comunitari.  
Quart. Respecte del contingut de la proposta, pot afirmar-se que compleix els requisits exigits en l'article 19 de la Llei del sòl no urbanitzable en relació amb els apartats 2, 3 i 4 de l'article 16, per les consideracions següents:  
a) La instal·lació ha de ser valorada positivament des de la perspectiva de l'interés públic, en funció tant del seu emplaçament com de l'oportunitat i conveniència de la localització concreta triada i de la ponderació de la utilització racional del territori en ubicar-se en sòl no urbanitzable C-10, que tolera aquest tipus d'activitats.  
b) Quant a la incidència de les instal·lacions sobre les xarxes generals d'infraestructura, serveis i dotacions urbanístiques, l'actuació resol convenientment les seues demandes amb les propostes contingudes en la documentació tècnica presentada, tal com es desprén dels informes que consten en l'expedient.  
c) Pel que fa referència a l'impacte de l'actuació sobre el medi físic, cal assenyalar que no sembla que repercutisca negativament en el medi físic, recursos naturals i paisatge, i la interessada garanteix la plantació d'arbratge en el cinquanta per cent de la superfície total del terreny.  
d) El cànon proposat de 15.902,70 euros ha de reputar-se correcte, com també el termini de vigència de l'activitat en trenta anys.  
Cinqué. De conformitat amb el que disposen els articles 18.3 de la Llei 4/1992, de la Generalitat Valenciana, de 5 de juny, sobre sòl no urbanitzable, en relació amb l'article 6.e) del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat Valenciana, la competència per a l'aprovació correspon al conseller de Medi Ambient, Aigua, Urbanisme i Habitatge.  
Vistos els preceptes legals esmentats, i els altres de pertinent i general aplicació, resolc:  
Primer. Declarar d'interés comunitari la sol·licitud formulada per Miguel Pascual Ferrández i Josefa Navarro Hernández, per a la instal·lació d'un hotel rural en sòl no urbanitzable del terme municipal de Redován, partida Navarretes, paratge El Campo, barri de San Carlos, polígon 1, parcel·la 20.  
a. Ús: hotel rural.  
b. Aprofitament: sobre uns terrenys amb una superfície de 13.035 m²; amb superfície construïda de 225,50 m²; superfície ocupada de 225,50 m²; percentatge d'ocupació de l'1,73%; coeficient d'edificabilitat de 0,017 m²sostre/m²sòl; nombre de plantes: 1; alçària de cornisa: 4 m.; distància als límits: 16,30 m.; distància al camí: 18,28 m.  
c. Termini de vigència: trenta anys comptadors des del moment en què es puga iniciar l'activitat, en haver obtingut la totalitat d'autoritzacions i llicències que resulten imprescindibles.  
d. Cànon d'ús i aprofitament: 15.902,70 (quinze mil nou-cents dos euros amb setanta cèntims) euros. El fraccionament en cinc anualitats successives pot ser sol·licitat davant de l'Ajuntament a partir de l'obtenció de la llicència urbanística municipal.  
Segon. L'execució de la construcció i la instal·lació necessària per a la implantació de l'ús i aprofitament autoritzat, descrit en l'apartat anterior, haurà d'observar el compliment de les condicions següents:  
a) Obtenir, prèviament a l'execució de l'actuació objecte de l'expedient, la llicència municipal d'obres i aquelles altres llicències, autoritzacions o permisos necessaris per al lícit exercici de l'activitat.  
b) Complir les condicions que figuren en l'antecedent de fet quart, imposades per l'informe emés pel Servei Territorial de Medi Ambient en data 11 de novembre de 2004, concretament:  
"L'opció proposada per a l'abastiment d'aigua de consum humà a través de la xarxa general del municipi es considera acceptable.  
Els residus sòlids urbans produïts seran gestionats pel servei municipal de recollida de residus o empresa gestora autoritzada, en les condicions que establisca l'ordenança municipal.  
L'abocament de les aigües residuals en la xarxa de clavegueram municipal es realitzarà en les condicions que establisca l'Ordenança Municipal d'Abocament. Així matteix haurà de disposar de la corresponent autorització d'abocament de l'ajuntament o del gestor de la xarxa".  
c) Complir igualment el que disposa l'informe de l'Agència Valenciana de Turisme, que exigeix que es complisquen de manera inexcusable els requisits que preveuen les normes específiques d'aplicació, en especial el Decret 153/93, regulador d'establiments hotelers; el Decret 73/89, pel qual s'estableixen els requisits mínims d'infraestructura en allotjaments turístics; el Reial decret 2177/96, pel qual s'aprova la Norma Bàsica d'Edificació contra incendis NBE-CPI/96, i la normativa en matèria d'accessibilitat i eliminació de barreres arquitectòniques, entre altres.  
d) Concloure el tràmit de segregació i inscriure en el Registre de la Propietat la vinculació del terreny a l'ús i aprofitament autoritzat, amb les altres condicions establides, que inclouen el pagament del corresponent cànon urbanístic i mantenir la part de parcel·la en què no s'ha realitzat l'atribució d'aprofitament urbanístic dedicada a l'ús agrari o forestal efectiu o, si és el cas, en el seu estat natural primitiu. També ha d'aportar davant de l'Ajuntament de Redován i del Servei Territorial d'Ordenació del Territori de la Conselleria de Medi Ambient, Aigua, Urbanisme i Habitatge documentació acreditativa d'haver realitzat la preceptiva inscripció registral.   
Tercer. La declaració d'interés comunitari s'entendrà caducada si en el termini de sis mesos comptadors des de la notificació no se sol·licita la preceptiva llicència municipal urbanística en els termes que preveu la legislació urbanística i s'inscriu en el registre de la propietat corresponent.  
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.»  
Aquesta notificació és transcripció exacta de la resolució original que consta en l'expedient.  
València, 8 de setembre de 2008.- La directora general d'Ordenació del Territori, p. s. (article 7 del Decret 131/2007), la secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.